text: Gerd Kanter vaatab ekraanilt, kuidas ta kuus aastat tagasi Osakas kettaheite maailmameistriks tuli. Toona viimase katse järel lahvatanud emotsiooni taasnägemine tekitab tema näole õndsa ilme. Kui video lõpeb, vaikib suur mees hetke ja ütleb: «Soovin jälle kogeda midagi suurt. Minu ainsast MM-tiitli võidust on möödas kuus aastat ja ma teen kõik endast oleneva, et asjad võiks taas nii hästi minna. Noorus pole enam minu trump – selleks on hoopis kogemused.